TVD, 23.12.2003


Naslov: KAM Z ODPADKI IZ POSAVJA

Napoved za voditelja:

Kam s komunalnimi odpadki po 31. decembru letos? To je vprašanje, ki si ga verjetno postavljajo povsod tam, kjer niso pravočasno zgradili oziroma uredili centre za ravnanje z odpadki po evropskih standardih in zakonodaji. Po tem datumu bi morali namreč povsod po Sloveniji zapreti neustrezne komunalne deponije in odpadke zbirati le na ustreznih zbirališčih. Pred podobno dilemo so tudi v Posavju in na Dolenjskem. 

T- "GORAN ROVAN>Posavje
X- $Jože Grajžl


Po sprejeti zakonodaji bi morali z zadnjim dnem leta 2004 komunalno deponijo v Spodnjem starem gradu, kamor zdaj dovažajo odpadke iz krške in sevniške občine zapreti in sanirati. V krškem Kostaku, ki z njo upravlja, pa se bojijo, da bodo morali tudi po prvem januarju prihodnje leto, nanjo voziti odpadke, saj regijski center za ravnanje z odpadki še ni nared.

T- BOŽIDAR RESNIK
X- direktor Kostak Krško d.d.
1.06
V Spodnjem starem gradu je sicer še prostor, vendar po navodilih ministrstva za okolje, prostor in energijo moramo voziti odpadke v Novo mesto. Na tem mestu pa bomo imeli potem samo še zbirni center za ločeno zbrane frakcije.


Zaradi nedorečenosti v Kostaku tudi ne vedo, za koliko bo takšno odlaganje odpadkov dražje in kaj to pomeni za gospodinjstva.

T- BOŽIDAR RESNIK
X- direktor Kostak Krško d.d.
1.28
Mi smo zaprosili Komunalo Novo mesto, da nam poda kalkulativne elemente, prav tako tudi ostala odlagališča po Sloveniji, vendar od nikogar nismo dobili ponudbe, po kakšni ceni so pripravljeni sprejeti odpadke na svoje odlagališče.


Seveda se s tem problemom ne bodo ubadali zgolj v krški občini. Pod podobnimi problemi so namreč vse posavske in dolenjske občine. Vse pa čakajo, da te probleme namesto njih reši kar država, ki je te roke tudi postavila.

